[{"text_idx": "#000002", "text": "\u201cMa ei taha kasvatada niivo\u0303rd paisid ja so\u0303nakuulelikke lapsi, kuivo\u0303rd loomingulisi lapsi,\u201d kuulutab Kristiina Ehin (42), kelle habras ilu on suitsukate ma\u0308rksa raevukamatele seisukohtadele. Luuletajana teab ta, millist eneseu\u0308letust ja to\u0308o\u0308d oma kutse ja\u0308rgimine no\u0303uab, ent va\u0308he on ilmas asju, mis suuremat ro\u0303o\u0303mu pakuks.\nLoe ta\u0308ispikka artiklit ajakirja EMA kevad 2019 numbrist!"}, {"text_idx": "#000003", "text": "Kristiina Ehini (41) ja tema abikaasa Silver Sepa (36) pa\u0308ris oma kodus on uste avamise hooaeg. Ku\u0308mme pa\u0308eva on mo\u0308o\u0308das hetkest, kui Tartus Toomema\u0308e vahetus la\u0308heduses asuvas 200 aasta vanuses puumajas, kunagise baltisakslaste tantsusaalis lo\u0303hkus Silver lahti aastaku\u0308mneid kinnimu\u0308u\u0308rituna seisnud ukseavause, et taastada nii vana aristokraatlik tubade ru\u0308tm, kus u\u0308ks tuba ja\u0308rgneb teisele justnagu mo\u0303isahoones. Neist viimases seletab silm suurt so\u0308o\u0308gilauda ja liikumist selle u\u0308mber. Silver, merea\u0308a\u0308res u\u0308les kasvanud mees, jagab laiali va\u0308rskelt ahjust tulnud lo\u0303hetu\u0308kke ja so\u0308o\u0308jaid siin ku\u0308lasilahkes majas jagub. Oma pere laste Hannese (12) ja Luike (2) ko\u0303rval askeldavad ko\u0308o\u0308gis Kristiina o\u0303de Elisa ja kohe on oodata ku\u0308lla ka Silveri ema Annit. Suure so\u0308o\u0308gilaua peale on end no\u0303ude vahele peitnud mo\u0303ni rohupurki, mitmeharuline metallist ku\u0308u\u0308nelajalg ja Silveri aktutrell. La\u0308binisti\nargine hetk. Teekond u\u0308he unistuse juurest teiseni, mis pole muud, kui tuhanded va\u0308ikesed sammud. Samas \u2014 ei ole midagi kallimat sellistest pa\u0308rastlo\u0303unatest."}, {"text_idx": "#000004", "text": "Pa\u0308rast aastate pikkust oma kodus otsimissaagat, mille ka\u0308igus ka\u0308idi vaatamas ka mitmeid maamaju, sai suur unistus teoks samas korteris, kus perekond paar viimast aastat on elanud. Lisaks u\u0308u\u0308rikorterile o\u0303nnestus a\u0308ra osta naaberkodu. Siin on vabadust ja loodust, on salaka\u0308ike ja aedadeta aedu. Ent suurte unistuste ta\u0308itumine pole ainult lo\u0303bu ja naer. Too ukse sisseraiumise pa\u0308ev to\u0303i Kristiinale ootamatult ka pisaraid, kui talle pa\u0308rale jo\u0303udis, mis neid ees ootab. Nii nagu \u201cTo\u0303es ja o\u0303iguseski\u201d, kui Andres ja Kro\u0303o\u0303t vankriga Vargama\u0308ele veeresid, pa\u0308ike looja la\u0308ks ja ja\u0308rgmisel pa\u0308eval uus elu pihta hakkas. \u201cAlgas to\u0308o\u0308, algas aastate pikkune to\u0308o\u0308,\u201d tsiteerib Kristiina so\u0303nu, mille ta\u0308hendust ta ha\u0308sti mo\u0303istab."}, {"text_idx": "#000005", "text": "To\u0308o\u0308d on mitmesugust ja alati ei pruugi see olla tuim enesepiitsutamine. Pa\u0308rnumaal talus u\u0308les kasvanud mehena on Silveri jaoks oma ka\u0308tega tegemine midagi va\u0308ga loomulikku ja nii on ta siiagi peresse toonud vanast talupoja to\u0308o\u0308kultuurist pa\u0308rit harjumusi. \u201cMo\u0303nikord, kui koju tulen, siis na\u0308en, kuidas Hannes saeb puid, Luike kogub kasetohtu korvikesse ja viib pliidi ette,\u201d kiidab Kristiina Silveri oskust linnakodus to\u0308o\u0308d leida, seejuures ka lastele. \u201cSee on oskus, mille meie po\u0303lvkond on kaotanud.\u201d"}, {"text_idx": "#000006", "text": "Loe edasi ajakirja EMA kevad 2019 numbrist!"}]